ยอดขายอสังหาฯแหยงการเมือง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ยอดขายอสังหาริมทรัพย์ลดตามปัญหาการเมือง MK รับรายได้ไตรมาส 2 แพ้ไตรมาสแรก ยันทั้งปีเข้าเป้า 3,000 ล้านบาท รุกเข้าตลาดคอนโดมิเนียมอีกครั้ง
น.ส.ชุติมา ตั้งมติธรรม ผู้ช่วยกรรมการผู้จัดการสายบัญชีการเงิน บริษัท มั่นคงเคหะการ (MK) เปิดเผยว่า รายได้ในไตรมาส 2 ปีนี้คงสู้ไตรมาสแรกที่รับรู้จำนวน 916 ล้านบาท ไม่ได้ เนื่องจากได้รับผลกระทบจากปัญหาการเมืองและเดือน เม.ย. มีวันหยุดมากทำให้มียอดขายเพียง 80 ล้านบาท และเดือน พ.ค. กระเตื้องขึ้นเป็น 180 ล้านบาท 
อย่างไรก็ตาม บริษัทยังคงมั่นใจว่าทั้งปีนี้จะมียอดขายและรายได้ตามเป้าหมายที่วางไว้ 3,000 ล้านบาท เติบโตประมาณ 25% จากปีที่ผ่านมา หลังจากเปิดโครงการใหม่ 4 โครงการ ในช่วงที่เหลือของปีนี้ และมียอดขายรอรับรู้รายได้อีกกว่า 2,200 ล้านบาท 
บริษัทจะกลับเข้าสู่ตลาดคอนโดมิเนียมอีกครั้งหลังจากที่เคยทำมานานร่วม 10 ปีที่ผ่านมา โดยเป็นโครงการที่ได้รับการส่งเสริมการลงทุน (บีโอไอ) ราคาขายไม่ถึง 1 ล้านบาทต่อหลัง ซึ่งโครงการแรกมูลค่า 200 ล้านบาท คาดจะเปิดตัวได้ในไตรมาส 4 ปีนี้ และจะเริ่มรับรู้รายได้ในไตรมาส 4 ปีหน้า หรือต้นปี 2555 ส่วนโครงการที่สองมูลค่า 1,100 ล้านบาท
น.ส.ชุติมา กล่าวว่า บริษัทมีกำไรสุทธิเติบโตต่อเนื่องเฉลี่ย 2022% นับว่าสูงกว่าค่ากลางและเฉลี่ยของบริษัทอสังหาริมทรัพย์รวม 28 บริษัท ขณะที่บริษัทมีหนี้สินต่ำ มีเงินสดซื้อที่ดินเปล่า จึงสามารถจ่ายเงินปันผลได้สูงกว่านโยบายที่กำหนดไว้ 30% ของกำไรสุทธิ ซึ่งผลงานปีที่ผ่านมา บริษัทให้เงินปันผลถึง 0.25 บาทต่อหุ้น หรือประมาณ 39.68% ของกำไรสุทธิต่อหุ้น 0.63 บาท m